
Text rozhodnutia
Súd: Krajský súd Žilina Spisová značka: 31S/68/2017 Identifikačné číslo súdneho spisu: 5017200147 Dátum vydania rozhodnutia: 06. 09. 2017 Meno a priezvisko sudcu, VSÚ: JUDr. Veronika Poláčková ECLI: ECLI:SK:KSZA:2017:5017200147.2 Uznesenie Krajský súd v Žiline, v právnej veci žalobcov: 1/ doc. PhDr. K. A. PhD., nar. XX.XX.XXXX, E. 4, XXX XX E., 2/ doc. PaeDr. M. L., PhD., nar. XX.XX.XXXX, Q. XX, XXX XX X., 3/ doc. PaeDr. Mgr. G. O., PhD., nar. XX.XX.XXXX, Z. L. T. Q. XXXX/XX, XXX XX E. F., 4/ JUDr. M. F., PhD., nar. XX.XX.XXXX, XXX XX E. XXX, 5/ doc. PhDr. T. K., CSc., nar. XX.XX.XXXX, X. XX, XXX XX B., adresa na doručovanie: XXX XX Q. Z. X. XXX, 6/ Mgr. F. I., PhD., nar. XX.XX.XXXX, XXX XX V. L. XX, všetci právne zastúpení: Mgr. Stanislav Fekete, advokát so sídlom Z.. Q. M. č. XX/XX, XXX XX X., proti žalovanému: Katolícka univerzita v Ružomberku, Hrabovská cesta 1A, 034 01 Ružomberok, IČO: 37801279, právne zastúpený: Hrušovský Legal, s.r.o., advokátska kancelária, so sídlom Odborárska 5, 831 02 Bratislava, v konaní o správnej žalobe proti uzneseniu Akademického senátu žalovaného č. 46/2016 zo dňa 07.06.2016, takto jednomyseľne r o z h o d o l : podpis uznesenia č. k. 31S/68/2017-72 zo dňa 20.06.2017 s a o p r a v u j e tak, že správne má znieť: JUDr. Veronika Poláčková predsedníčka senátu JUDr. Erika Šobichová členka senátu Mgr. Nora Tomková členka senátu o d ô v o d n e n i e : 1. Krajský súd v Žiline uznesením č. k. 31S/68/2017-72 zo dňa 20.06.2017 správnu žalobu odmietol a zároveň rozhodol, že žalovaný má voči žalobcom v rade 1/ až 6/ právo na úplnú náhradu dôvodne vynaložených trov konania. 2. Podľa § 143 zákona č. 162/2015 Z. z. Správny súdny poriadok (ďalej len „SSP“) správny súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí osobám uvedeným v § 142 ods. 1 SSP. 3. Podľa § 147 ods. 2 SSP ak nie je ďalej ustanovené inak, použijú sa na uznesenie primerane ustanovenia o rozsudku vrátane ustanovenia § 139 ods. 4 a § 141. 4. Podľa § 141 SSP písomné vyhotovenie rozsudku podpisuje sudca a pri senátnych rozhodnutiach všetci členovia senátu. Ak ho nemôže podpísať sudca, podpíše ho iný poverený sudca; ak rozsudok nemôže podpísať predseda senátu alebo iný člen senátu, podpíšu ho zvyšní členovia senátu; dôvod sa poznamená na písomnom vyhotovení. 5. V písomnom vyhotovení uznesenia došlo k zrejmej nesprávnosti, keď písomné vyhotovenie rozhodnutia správneho súdu nebolo podpísané všetkými členmi senátu, hoci prejednávanú vec na správnom súde rozhodoval trojčlenný senát a rozhodol vo veci uznesením, ktorým sa konanie končí. Vzhľadom na to bolo nutné vykonať opravu tak, ako je uvedené vo výroku tohto uznesenia. 6. Rozhodnutie súdu bolo prijaté v senáte hlasovaním v pomere hlasov 3 : 0. Poučenie: Proti tomuto uzneseniu je prípustná kasačná sťažnosť v lehote jedného mesiaca odo dňa jeho doručenia. Kasačná sťažnosť sa podáva Krajskému sudu v Žiline. O kasačnej sťažnosti rozhoduje Najvyšší súd Slovenskej republiky. Sťažovateľ alebo opomenutý sťažovateľ musí byť v konaní o kasačnej sťažnosti zastúpený advokátom. Kasačná sťažnosť a iné podania sťažovateľa alebo opomenutého sťažovateľa musia byť spísané advokátom. Tieto povinnosti neplatia, ak a) má sťažovateľ alebo opomenutý sťažovateľ, jeho zamestnanec alebo člen, ktorý za neho na kasačnom súde koná alebo ho zastupuje, vysokoškolské právnické vzdelanie druhého stupňa, b) ide o konanie o správnej žalobe v sociálnych veciach alebo konanie o správnej žalobe vo veciach azylu, zaistenia a administratívneho vyhostenia, c) je žalovaným Centrum právnej pomoci. Kasačnú sťažnosť možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí správnemu súdu do desiatich dní, na podanie sa neprihliada. Správny súd na dodatočné doručenie podania nevyzýva. K podaniu kolektívneho orgánu musí byť pripojené rozhodnutie, ktorým príslušný kolektívny orgán vyslovil s podaním súhlas. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší účastník konania dostal jeden rovnopis s prílohami. Ak sa nepredloží potrebný počet rovnopisov a príloh, správny súd vyhotoví kópie podania na trovy toho, kto podanie urobil. V kasačnej sťažnosti sa popri všeobecných náležitostiach podania (t. j. ktorému správnemu súdu je určené, kto ho robí, ktorej veci sa týka, čo sa ním sleduje a podpis), uvedie označenie napadnutého rozhodnutia, údaj, kedy napadnuté rozhodnutie bolo sťažovateľovi doručené, opísanie rozhodujúcich skutočností, aby bolo zrejmé, v akom rozsahu a z akých dôvodov podľa § 440 SSP sa podáva (ďalej len "sťažnostné body") a návrh výroku rozhodnutia (sťažnostný návrh). Sťažnostné body možno meniť len do uplynutia lehoty na podanie kasačnej sťažnosti.

